**ΠΡΟΚΗΡΥΞΗ ΑΓΩΝΑ**

**«ΜΑΚΗΣ ΠΑΝΤΑΖΗΣ 2013»**

**ΣΑΒΒΑΤΟ 11/05 - ΚΥΡΙΑΚΗ 12/5 2013**

**1. ΟΡΓΑΝΩΤΗΣ ΟΜΙΛΟΣ**

Ο Ναυτικός Όμιλος Αμφιθέας, προκηρύσσει τον αγώνα **“ΜΑΚΗΣ ΠΑΝΤΑΖΗΣ 2013”**

από Σάββατο 11 Μαΐου, έως Κυριακή 12 Μαΐου 2013.

**2. ΚΑΝΟΝΙΣΜΟΙ**

Οι ιστιοδρομίες του αγώνα θα διεξαχθούν σύμφωνα με τους παρακάτω κανονισμούς όπως αυτοί ισχύουν την ημερομηνία διεξαγωγής του αγώνα :

* Οι Διεθνείς Κανονισμοί Ιστιοδρομιών της ISAF 2013-2016 (RRS).
* Ο ισχύων αθλητικός νόμος
* Ο Διεθνής Κανόνας ORC Rating Systems 2013 - ORC International & ORC Club.
* Ο Διεθνής Κανόνας καταμέτρησης IMS Rule 2013
* Ο Διεθνής Κανονισμός IRC 2013
* Ο ειδικός κανονισμός ασφαλείας για αγώνες ιστιοπλοΐας ανοικτής θαλάσσης I.S.A.F. Offshore Special Regulations 2012 - 2013.
* Ο αγώνας κατατάσσεται στην κατηγορία 4 του παραπάνω κανονισμού.
Όλα τα σκάφη θα πρέπει να έχουν VHF με τα κανάλια 16 & 72.
* Οι προσθήκες της Επιτροπής Ανοικτής Θαλάσσης της Ε.Ι.Ο. για το 2013.
* Από τη δύση έως την ανατολή του ηλίου, ο Διεθνής Κανονισμός Αποφυγής Συγκρούσεων στη Θάλασσα(1972) όπως τροποποιήθηκε το Νοέμβριο 1981 αντικαθιστά το Μέρος 2 των RRS.

Η παρούσα Προκήρυξη Αγώνων, οι Οδηγίες Πλου και τυχόν τροποποιήσεις τους που θα δοθούν στην συγκέντρωση κυβερνητών. Σε περίπτωση αντίφασης υπερισχύουν οι Οδηγίες Πλου.

**3. ΔΙΑΦΗΜΙΣΕΙΣ – ΑΤΟΜΙΚΗ ΔΙΑΦΗΜΙΣΗ ΕΠΙ ΣΚΑΦΩΝ**

**3.1.** Tα σκάφη που επιθυμούν να φέρουν διαφήμιση κατά τη διάρκεια των αγώνων πρέπει να συμμορφώνονται με τις απαιτήσεις του κανόνα 20 της ISAF Advertising Code και επιπλέον με όσα ορίζει σχετικά η Εθνική τους Αρχή

**3.2.** H εφαρμογή των διατάξεων του κανόνα 20 του ISAF Advertising Code, θα ισχύει από την 07:00 του Σαββάτου 11 Μαΐου 2013 μέχρι και την Δευτέρα 13 Μαΐου 2013 και ώρα 12:00 .

**3.3.** Σκάφη που φέρουν ατομική διαφήμιση πρέπει να έχουν σχετική γραπτή άδεια από την Εθνική Αρχή και να καταθέσουν αντίγραφο της άδειας μαζί με την δήλωση συμμετοχής.

**4. ΧΟΡΗΓΟΣ ΤΗΣ ΔΙΟΡΓΑΝΩΣΗΣ**

Εάν υπάρξει χορηγός θα γνωστοποιηθεί με νεωτέρα ανακοίνωση .

Ο οργανωτής Όμιλος μπορεί να απαιτήσει από τα συμμετέχοντα σκάφη να φέρουν σημαία ή αυτοκόλλητο με το σήμα του χορηγού καθ’ όλη την διάρκεια των αγώνων.

**5. ΔΙΚΑΙΩΜΑ ΣΥΜΜΕΤΟΧΗΣ**

**5.1.** Στον αγώνα γίνονται δεκτά σκάφη καταμετρημένα κατά ORC International, ORC Club και IRC με έγκυρο πιστοποιητικό καταμετρήσεως 2013 και ολικού μήκους ίσου ή μεγαλύτερου των 7 μέτρων.

**5.2.** Η συμμετοχή των σκαφών επιτρέπεται μόνο σε μια από τις παραπάνω κατηγορίες.

**5.3.** Το δικαίωμα συμμετοχής ορίζεται σε **€ 20** για όλα τα σκάφη.

**5.4. Σε κάθε σκάφος πρέπει να επιβαίνουν ιστιοπλόοι κάτοχοι αθλητικών ταυτοτήτων** εκ των οποίων ο ένας πρέπει να είναι ο κυβερνήτης.

**6. ΔΗΛΩΣΕΙΣ ΣΥΜΜΕΤΟΧΗΣ**

**6.1.**Οι δηλώσεις συμμετοχής θα πρέπει να κατατεθούν στην Γραμματεία του Ναυτικού Ομίλου Αμφιθέας το αργότερο μέχρι την **Πέμπτη 9 Μαΐου 2013 και ώρα 18.00** (Τηλ. 2109829715, Fax: 2109849556, email: omilos@noam.gr)

**6.2.**Οι δηλώσεις θα πρέπει να είναι γραμμένες σε ειδικό έντυπο που διατίθεται στην γραμματεία και να συνοδεύονται από :

* Αντίγραφο έγκυρου πιστοποιητικού καταμετρήσεως, εκδόσεως 2013
* Ασφαλιστηρίου συμβολαίου του σκάφους σε ισχύ
* Κατάσταση πληρώματος
* Αντίγραφό της άδειας της Εθνικής Αρχής εφ’ όσον φέρουν ατομική διαφήμιση
* Αντίτιμο του δικαιώματος συμμετοχής.

**7. ΣΥΓΧΩΝΕΥΣΗ ΚΛΑΣΕΩΝ**

**7.1** Η Επιτροπή Αγώνος έχει το δικαίωμα να συγχωνεύσει τις κλάσεις ανάλογα με την συμμετοχή, σύμφωνα με τον ισχύοντα Κανονισμό της ΕΑΘ/ΕΙΟ. Η κατάσταση με τις ισχύουσες για τον αγώνα κλάσεις θα δοθεί στην συγκέντρωση κυβερνητών.

**7.2** Σε περίπτωση που οι συμμετοχές ORC International σκαφών το επιτρέψουν θα γίνει διαχωρισμός τους σε ORCi Racing με DA<=0.20 & ORCi Performance με DA>0.20. Η Επιτροπή αγώνα διατηρεί το δικαίωμα αλλαγής του κριτηρίου διαχωρισμού με έγκαιρη ανάρτησή του στο site του ΝΟΑμφιθέας.

**8. ΧΡΟΝΟΔΙΑΓΡΑΜΜΑ ΑΓΩΝΩΝ & ΕΚΔΗΛΩΣΕΩΝ**

|  |  |  |
| --- | --- | --- |
| **Ημερομηνία** | **Ώρα** | **Εκδηλώσεις** |
| **Πέμπτη 9 Μαΐου 2013** | **20:00** | Λήξη ορίου δηλώσεων συμμετοχής |
| **Παρασκευή 10 Μαΐου 2013** | **19:00** | Συγκέντρωση κυβερνητών |
| **Σαββάτο 11 Μαΐου 2013** | **10:00****20:30** | 1η Ιστιοδρομία : Φάληρο – Αγκίστρι (Μεγαλοχώρι-Μύλοι) , διαδρομή μήκους 21 ΝΜΕκδήλωση –Απονομή Αναμνηστικών |
| **Κυριακή 12 Μαΐου 2013** | **11:00** | 2η Ιστιοδρομία : Άγκιστρι –Φάληρο |

**9. ΣΥΓΚΕΝΤΡΩΣΗ ΚΥΒΕΡΝΗΤΩΝ**

Η συγκέντρωση κυβερνητών θα γίνει την **Παρασκευή 10 Μαΐου 2013** και ώρα **19:00 ,** στο εντευκτήριο του Ομίλου μας .

**10. ΟΔΗΓΙΕΣ ΠΛΟΥ**

Οι οδηγίες πλου θα δοθούν στους εκπροσώπους των συμμετεχόντων σκαφών στη Συγκέντρωση Κυβερνητών.

**11.ΥΠΟΛΟΓΙΣΜΟΣ ΔΙΟΡΘΩΣΗΣ ΧΡΟΝΟΥ**

**11.1 Κατηγορία σκαφών ORCi**

Για τα καταμετρημένα κατά ORCi θα χρησιμοποιηθεί το σύστημα Performance Curve Scoring-Constructed Course . Tα δεδομένα των μετρήσεων της Επιτροπής Αγώνων σχετικά με το μήκος της διαδρομής, την ταχύτητα και την διεύθυνση του ανέμου δεν μπορούν να αποτελέσουν λόγο αίτησης για επανόρθωση. Σε περίπτωση μη κατάλληλων καιρικών συνθηκών για την εξαγωγή αποτελεσμάτων, θα εφαρμοστεί σύστημα εξαγωγής αποτελεσμάτων Offshore Single Number (OSN).

**11.2. Κατηγορία σκαφών ORC Club**

Για τα καταμετρημένα κατά O.R.C. Club σκάφη, θα εφαρμοστεί το Performance Line Scoring.

**11.3 Κατηγορία σκαφών IRC**

Για τα καταμετρημένα κατά IRC σκάφη θα ισχύσει το σύστημα Time on Time.

**12. ΣΥΣΤΗΜΑ ΒΑΘΜΟΛΟΓΙΑΣ**

Θα ισχύσει το σύστημα χαμηλής βαθμολογίας, σύμφωνα με το Παράρτημα Α4 των Διεθνών Κανονισμών Ιστιοδρομιών της ISAF 2013-2016.

Η επίλυση ισοβαθμιών θα προσδιοριστεί στις οδηγίες πλού.

**13. ΕΛΕΓΧΟΣ ΚΑΤΑΜΕΤΡΗΣΕΩΣ**

Η επιτροπή δύναται να κάνει έλεγχους καταμετρήσεως και επιθεωρήσεις των συμμετεχόντων σκαφών σύμφωνα με το άρθρο 30 του Κανονισμού Αγώνων της ΕΑΘ/ΕΙΟ.

**14. ΚΑΤΑΣΤΑΣΗ ΠΛΗΡΩΜΑΤΟΣ**

**14.1** Ο εντεταλμένος εκπρόσωπος κάθε συμμετέχοντος σκάφους οφείλει να καταθέσει πλήρη γραπτή κατάσταση πληρώματος, σε ειδικό έντυπο που διατίθεται από την γραμματεία μαζί με την δήλωση συμμετοχής, στο οποίο να σημειώνονται και τα νούμερα των αθλητικών ταυτοτήτων των επιβαινόντων, στον Όμιλο μέχρι την **Πεμπτη 9/05/2013 και ώρα 18:00**.

**14.2** Για λόγους ασφάλειας και ευθύνης τόσο του εντεταλμένου εκπρόσωπου του σκάφους όσο και της Επιτροπής Αγώνων, η διαπίστωση λανθασμένης ή ελλιπούς κατάστασης πληρώματος μπορεί να επιφέρει ακύρωση του σκάφους στη συγκεκριμένη ιστιοδρομία.

**14.3** Αλλαγές στην σύνθεση των πληρωμάτων επιτρέπονται μόνο εφ’ όσον γίνουν γραπτώς στην Επιτροπή Αγώνος, τουλάχιστον 2 ώρες πριν την Εκκίνηση κάθε Ιστιοδρομίας

**15. ΕΥΘΥΝΗ**

**15.1.** Όλοι οι συμμετέχοντες αγωνίζονται αποκλειστικά με δική τους ευθύνη .Τόσο ο Οργανωτής Όμιλος όσο και οι Επιτροπές του Αγώνος δεν φέρουν καμία ευθύνη για ότι ήθελε συμβεί στους αγωνιζόμενους ή στα σκάφη τους, κατά την διάρκεια του αγώνα ή οποιαδήποτε άλλη ώρα. Δια της υπογραφής του στην δήλωση συμμετοχής,ο κυβερνήτης η ο εντεταλμένος εκπρόσωπος κάθε

σκάφους,ανεπιφύλακτα αποδέχεται αυτόν τον όρο.

**15.2.** Είναι αρμοδιότητα του Κυβερνήτη να κρίνει την ένταση του ανέμου ,την κατάσταση της θάλασσας, τις μετεωρολογικές συνθήκες και προγνώσεις,την ικανότητα του πληρώματος σε αριθμό και εμπειρία και να αποφασίσει για την Συμμετοχή του στον αγώνα. (Δ.Κ.Ι. Μέρος 1 άρθρο 4 της I.S.A.F)

**15.3.** Κατά την διάρκεια του αγώνα είναι υποχρεωτική η λειτουργία του VHF στο κανάλι 16 & 72 .

**16. ΑΣΦΑΛΕΙΑ ΣΚΑΦΩΝ**

Όλα τα συμμετέχοντα σκάφη οφείλουν να διαθέτουν έγκυρη ασφαλιστική κάλυψη έναντι τρίτων.

**17. ΔΙΚΑΙΩΜΑ ΧΡΗΣΗΣ**

Όλοι οι συμμετέχοντες στον αγώνα «ΜΑΚΗΣ ΠΑΝΤΑΖΗΣ 2013» αποδέχονται αυτόματα ότι ο διοργανωτής όμιλος και ο χορηγός διατηρούν επ΄αοριστον το δικαίωμα να δημιουργούν, χρησιμοποιούν και προβάλουν κατά την κρίση τους,κινηματογραφικές εικόνες και ζωντανές αναμεταδόσεις σε φιλμ και βίντεο καθώς και φωτογραφίες κατά την διάρκεια του αγώνων και μετά την λήξη τους ,χωρίς καμιά οικονομική απαίτηση ,καθώς επίσης να χρησιμοποιηθούν και να αναπαράγουν καθ΄οιονδηποτε τρόπο τα ονόματα, βιογραφικό υλικό και φωτογραφίες των

συμμετεχόντων .

**18. ΕΠΑΘΛΑ**

Θα απονεμηθούν έπαθλα στους νικητές της γενικής κατάταξης των κατηγοριών καθώς και των κλάσεων με βάση τη συμμετοχή.

**19. ΠΛΗΡΟΦΟΡΙΕΣ**

Στα γραφεία του Ν.Ο. Αμφιθέας : Τηλέφωνο:2109829715, Fax: 2109849556,

email: omilos@noam.gr ( Καθημερινά απογευματινές ώρες )

ΑΠΡΙΛΙΟΣ 2013

Η ΟΡΓΑΝΩΤΙΚΗ ΕΠΙΤΡΟΠΗ